Pakuotės lapelis: informacija vartotojui

RAMEVAL geriamieji lašai (tirpalas)
valerijonų šaknų, sukatžolių žolės, apynių spurgų, pipirmėčių lapų tinktūra


Atidžiai perskaitykite visą šį lapelį, prieš pradėdami vartoti vaistą nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
-	Neišmeskite šio lapelio, nes vėl gali prireikti jį perskaityti.
-	Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
-	Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra RAMEVAL ir kam jis vartojamas
2.	Kas žinotina prieš vartojant RAMEVAL
3.	Kaip vartoti RAMEVAL
4.	Galimas šalutinis poveikis
5.	Kaip laikyti RAMEVAL
6.	Pakuotės turinys ir kita informacija


1.	Kas yra RAMEVAL ir kam jis vartojamas

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu, vartojamas nestipriems nervinės įtampos simptomams malšinti ir kaip miegą gerinanti priemonė.

Tai tradicinis augalinis vaistinis preparatas, vartojamas pagal nurodytas indikacijas, išimtinai remiantis ilgalaikėmis vartojimo tradicijomis.

Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.


2.	Kas žinotina prieš vartojant RAMEVAL

RAMEVAL vartoti draudžiama:
· jeigu padidėjęs jautrumas vaisto sudėtyje esančioms medžiagoms.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti RAMEVAL.

Jeigu vartojant šį vaistą ilgiau kaip dvi savaites simptomai išlieka, būtina pasitarti su gydytoju ar kvalifikuotu sveikatos priežiūros specialistu.
Jeigu Jūs turite akmenų tulžies pūslėje ar kitokių tulžies pūslės funkcijos sutrikimų, šį vaistą turėtumėte vartoti atsargiai.
Jeigu Jūs sergate gastroezofaginiu refliuksu (rėmens graužimu), šį vaistą turėtumėte vartoti atsargiai nes gali padidėti rėmens graužimas.

Vaikams ir paaugliams
Šio vaistinio preparato nerekomenduojama naudoti jaunesniems nei 18 metų asmenims.

Kiti vaistai ir RAMEVAL
Šis vaistas gali pakeisti arba padidinti kitų vaistų poveikį. Nerekomenduojama šio vaisto vartoti kartu su kitais raminamaisiais vaistais.

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas, žindymo laikotarpis ir vaisingumas
Prieš vartojant bet kokį vaistą, būtina pasitarti su gydytoju arba vaistininku.
Nėštumo metu šio vaisto vartoti negalima.
Ar veikliosios vaisto medžiagos patenka į motinos pieną ir ar saugu vartoti šį vaistą žindymo laikotarpiu, nežinoma.
Nėra žinoma ar Rameval turi įtakos vaisingumui.

Vairavimas ir mechanizmų valdymas
Tyrimų dėl poveikio gebėjimui vairuoti ar valdyti mechanizmus nėra atlikta.

RAMEVAL sudėtyje yra etanolio
Šio vaisto sudėtyje yra ne mažiau kaip 63 % (V/V) etanolio, t.y. 337 mg dozėje. Toks dozėje esantis alkoholio kiekis atitinka 7,54 ml alaus, 3,14 ml vyno. Mažas alkoholio kiekis, esantis šio vaisto sudėtyje, nesukelia pastebimo poveikio.


3.	Kaip vartoti RAMEVAL

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiems
Vartoti per burną.
Gerti 1 – 3 kartus per dieną po 20 – 30 geriamųjų lašų.

Jei negalavimai išlieka ilgiau kaip dvi savaites, būtina nustatyti jų priežastį ir prireikus koreguoti gydymą.

Vartojimas vaikams
Šio vaisto nerekomenduojama naudoti jaunesniems nei 18 metų asmenims, nes nėra atlikta atitinkamų saugumo tyrimų.

Ką daryti pavartojus per didelę RAMEVAL dozę?
Apie perdozavimo atvejus duomenų nėra.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
Pavartojus valerijonų šaknų preparatų gali atsirasti virškinimo sutrikimo simptomai (pavyzdžiui, pykinimas, pilvo diegliai).
Pavartojus pipirmėčių lapų preparatų, gali paaštrėti gastroezofaginis refliuksas ir padidėti rėmens graužimas. 
Galimi alerginės ar į ją panašios reakcijos (dilgėlinės, niežėjimo) pavieniai atvejai.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti RAMEVAL

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25º C temperatūroje.
Buteliuką laikyti išorinėje dėžutėje, kad vaistas būtų apsaugotas nuo šviesos.
Buteliuką laikyti sandarų.

Ant buteliuko etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

RAMEVAL sudėtis
· Veiklioji medžiaga yra valerijonų šaknų, sukatžolių žolės, apynių spurgų, pipirmėčių lapų tinktūra.
1 ml geriamųjų lašų yra 1 ml tinktūros (1:5) iš Valeriana officinalis L.s.l., radix (valerijonų šaknų), Leonurus cardiaca L., herba (sukatžolių žolės), Humulus lupulus L., flos (apynių spurgų), Mentha x  piperita L., folium (pipirmėčių lapų) (3/3/2/2).
Ekstrahentas: 70 % (V/V) etanolis.
· Pagalbinių medžiagų nėra.

RAMEVAL išvaizda ir kiekis pakuotėje:
Žalsvai gelsvai rudos spalvos, skaidrus, būdingo kvapo kartus skystis.
Laikymo metu gali iškristi nuosėdų.
Kartono dėžutėje yra vienas buteliukas, kuriame yra 50 ml geriamųjų lašų.

Registruotojas ir gamintojas:
UAB „Valentis“
Molėtų pl. 11
LT-08409 Vilnius
Tel.: +370 5 2701225
Faksas: +370 5 2701223

Jeigu apie šį vaistą norite sužinoti daugiau, kreipkitės į vietinį registruotojo atstovą:

UAB „Valentis“
Molėtų pl. 11
LT-08409 Vilnius
Tel.: +370 5 2701225
Faksas: +370 5 2701223

Šis pakuotės lapelis paskutinį kartą peržiūrėtas 2022-02-15.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

